**Ansøgningsskema – Statsgaranti for udlån til store virksomheder (ikke-SMV’ere)[[1]](#footnote-2)**

**Indledning**

Denne garantiordning indebærer at Vækstfonden kan stille garanti for nye lån og driftskreditter, der ydes af pengeinstitutter, leasingselskaber m.v., til store virksomheder til dækning af virksomhedernes omsætningstab, der er lidt som følge af spredningen af Covid-19.

Vækstfonden kan efter ansøgning give tilsagn til et långivende pengeinstitut, leasingselskab m.v. om garanti for nye lån og driftskreditter, som pengeinstituttet, leasingselskabet m.v. yder til en kreditværdig virksomhed, der har lidt eller forventer at lide omsætningstab på minimum 30 procent som følge af spredningen af Covid-19 i hele eller dele af perioden fra den 1. marts 2020 til og med den 30. september 2020[[2]](#footnote-3), jf. bekendtgørelse om garantiordning for udlån til store virksomheder nr. 227 af 18. marts 2020. Bekendtgørelsen er udstedt i medfør af §§ 8-9 i lov nr. 691 af 8. juni 2018 om Vækstfonden. Loven og den tilhørende bekendtgørelse kan findes på [www.vf.dk](http://www.vf.dk).

Denne garantiordning har til hensigt at fungere på markedsvilkår. Stiftelsesprovisioner og præmieindtægter forudsættes at kunne dække alle omkostninger mv. til ordningen. En vejledende præmieoversigt opdelt på risikoklasser findes på [www.vf.dk](http://www.vf.dk).

**Ansøgningsprocedure**

1. Pengeinstituttet, leasingselskabet m.v. skal forinden indsendelse af ansøgningen have foretaget en kreditvurdering af virksomheden efter pengeinstituttets, leasingselskabets m.v. almindelige regler herfor.
2. Ansøgningsskemaets felter *Oplysninger* og *Bemærkninger* udfyldes af pengeinstituttet, leasingselskabet m.v. og ansøgningsskemaet underskrives og indsendes med bilag til Vækstfonden. Ansøgningsskema og bilag (se Bilag 1) fremsendes til Vækstfonden på mailadresse ikke-smv@vf.dk. Spørgsmål til det ønskede materiale eller garantiordningen kan rettes til Vækstfonden på telefon 35 29 86 00 eller pr. e-mail på ikke-smv@vf.dk.
3. Vækstfonden lægger pengeinstituttets, leasingselskabets m.v. vurdering til grund for risikovurderingen og placerer på grundlag heraf garantien i en risikoklasse. På baggrund af placeringen i en risikoklasse fastsætter Vækstfonden den individuelle årlige garantipræmie. Der kan ikke ydes garanti til virksomheder, der har lån, der af pengeinstituttet, leasingselskabet m.v. er opført som havende objektiv indikation på kreditforringelse på ansøgningstidspunktet.
4. Vækstfonden fastsætter på baggrund af risikoklassen en individuel årlig præmie for den konkrete garantistillelse.
5. Vækstfonden sender garantipolice til pengeinstituttet, leasingselskabet m.v.

Ansøgningen skal være modtaget af Vækstfonden senest den 15. oktober 2020.

**Ansøgningsskema**

|  |  |  |  |  |
| --- | --- | --- | --- | --- |
|  |  | ***Oplysninger*** | ***Bemærkninger*** | ***Vejledning***  |
|  |  |  |  |  |
| ***1*** | **Pengeinstitut, leasingselskabet mv.** |       |       | Anfør reg.nr. |
| *1.1* | Afdeling  |       |       |  |
| *1.2* | Adresse  |       |       |  |
| *1.3* | Kundeansvarlig  |       |       |  |
| *1.4* | E-mail |       |       |  |
|  |  |  |  |  |
| ***2*** | **Virksomhed**  |       |       | Virksomheden skal have hjemsted i Danmark, på Færøerne eller i Grønland. |
| *2.1* | Adresse  |       |       |  |
| *2.2* | CVR-nr. |       |       |  |
| *2.3* | Kontaktperson |       |       |  |
| *2.4* | Telefon |       |       |  |
| *2.5* | E-mail |       |       |  |
| *2.6* | Antal ansatte |       |       | Samlet antal ansatte på koncernniveau |
|  |  |  |  |  |
| ***3*** | **Virksomhedens tab i DKK** |       |       | Tabet skal opgøres i DKK.Virksomhedens tabsopgørelse skal vedlægges som bilag til ansøgningen. |
|  |  |  |  |
| ***4*** | **Pengeinstituttets, leasingselskabet mv. kreditvurdering** |       |       | Pengeinstituttet, leasingselskabet m.v. skal vedlægge den kreditindstilling (som endeligt bevilliget), herunder virksomhedsbeskrivelse, som ligger til grund for det ansøgte lånebeløb med statsgaranti. Virksomhedens ratingklasse skal fremgå af kreditindstillingen - alternativt skal den vedlægges særskilt. |
|  |  |  |  |  |
| ***5*** | **Lånet**  |       |       | Der kan kun stilles garanti for lån og driftskreditter. Det er en forudsætning for garantistillelsen, at det opnåede låneprovenu ikke anvendes til at afdrage anden gæld til det långivende pengeinstitut, leasingselskab m.v. |
| *5.1* | Lånebeløb  |       |       | Skal indgå i vedlagt likviditetsbudget for en periode for på 3-6 måneder som understøtter størrelsen af det efterspurgte lån |
| *5.2* | Rente i pct. p.a.  |       |       |  |
| *5.3* | Løbetid  |       |       | Løbetiden for det statsgaranterede lånebeløb må maksimalt være 7 år. |
|  |  |  |  |  |
| **6** | **Sikkerheder**  |       |       |  |
| *6.1* | Nye sikkerheder udelukkende stillet til sikkerhed for lånet |       |       | Angiv de nye sikkerheder som udelukkende stilles til rådighed for Lånet.Dette kan gøres ved at henvise til sikkerheder oplistet i kreditindstillingen. |
| *6.2* | Nye sikkerheder stillet til sikkerhed for det eksisterende engagement med låntager og lånet |       |       | Angiv de nye sikkerheder, som etableres i forbindelse med Lånet, men som stilles til sikkerhed for både Lånet og det eksisterende engagement med låntager. Dette kan gøres ved at henvise til sikkerheder oplistet i kreditindstillingen. |
| *6.3* | Eksisterende sikkerheder for det eksisterende engagement med låntager, som tillige stilles til sikkerhed for lånet  |       |       | Angiv de eksisterende sikkerheder som er stillet til sikkerhed for låntagers eksisterende engagement, og som tillige stilles til sikkerhed for lånet.Dette kan gøres ved at vedhæfte sikkerhedsoversigten for eksisterende engagement. |
|  |  |  |  |  |

Pengeinstitutter, leasingselskaber m.v. oplyser på tro og love:

Vi har forud for indsendelsen af en ansøgning til Vækstfonden om en statsgaranti foretaget en grundig gennemgang af den dokumentation for tabsopgørelsen, jf. punkt 3 i denne ansøgning, som vi har fået forelagt af virksomheden.

Vi har ikke har fundet fejl eller undladelser i den af virksomheden forelagte dokumentation for tabsopgørelsen og vurderer på den baggrund, at tabsopgørelsen er retvisende.

Dato:

|  |  |  |
| --- | --- | --- |
|  |  |  |

Virksomheden oplyser på tro og love:

Virksomheden har ikke i forbindelse med en ansøgning om en statsgaranti overfor Pengeinstituttet, leasingselskabet m.v. og/eller Vækstfonden afgivet urigtige eller vildledende oplysninger.

|  |  |  |
| --- | --- | --- |
|  |  |  |

**Bilag 1**

**Bilag som vedlægges ansøgningen:**

1. Engagement-og sikkerhedsoversigt
2. Pengeinstituttets, leasingselskabets m.v. kreditvurdering af virksomheden. Ratingklasse skal fremgå af kreditindstillingen - alternativt skal den vedlægges særskilt
3. Likviditetsbudget, jr. pkt. 5.1
4. Virksomhedens opgørelse af tabet, jf. ansøgningens punkt 3. Dokumentation for tabet vedlægges.
5. Koncerndiagram

1. Ikke-SMV er defineret som en virksomhed, der er registreret i Det Centrale Virksomhedsregister (CVR) eller i Skràseting Føroya og som ikke er omfattet af EU’s definition på små og mellemstore virksomheder, jf. Kommissionens henstilling af 6. maj 2003 om definitionen af mikrovirksomheder, små og mellemstore virksomheder (2003/361/EF). [↑](#footnote-ref-2)
2. Omsætningstabet opgøres for så vidt angår realiserede omsætningstab som forskellen mellem virksomhedens omsætning i den realiserede del af perioden, der søges om garanti på baggrund af og omsætningen i den tilsvarende periode i 2019, fraregnet eventuel kompensation for tab modtaget fra andre statslige ordninger, forsikringer eller lignende. For så vidt angår forventede omsætningstab opgøres disse som forskellen mellem virksomhedens forventede omsætning i den fremtidige del af perioden, der søges om garanti på baggrund af og omsætningen i den tilsvarende periode i 2019, fraregnet forventet kompensation for tab modtaget fra andre statslige ordninger, forsikringer eller lignende. For ansøgninger om garanti, hvor der ikke foreligger regnskabstal for virksomhedens omsætning i den relevante periode i 2019 opgør pengeinstituttet, leasingselskabet m.v. skønsmæssigt virksomhedens omsætningstab på grundlag af virksomhedens budgetterede omsætning [↑](#footnote-ref-3)